cyanic-selkie/wikianc huggingface dataset:
Մարմնի ջերմաստիճան
Մարմնի ջերմաստիճան, բժշկության մեջ, մարդու և կենդանիների օրգանիզմի ջերմային վիճակի ցուցանիշն է, որը տարբեր օրգանների և հյուսվածքների ջերմարտադրության, դրանց ու արտաքին միջավայրի միջև ջերմափոխանակության հարաբերությունների արդյունք է։
Մարդու և տաքարյուն կենդանիների մարմնի ջերմաստիճանը պահպանվում է ջերմակարգավորման հատուկ մեխանիզմներով և տատանվում է 36-39 ցելսուսի սահմաններում։ Մարդկանց մարմնի ջերմաստիճանը մաշկի այն հատվածներում, որոնք բաց են և շփվում են օդի հետ (դեմք, ձեռքեր, ականջներ), ավելի ցածր է։ Օրվա ընթացքում լինում են ջերմաստիճանային ֆիզիոլոգիական տատանումներ, մարդու համար վաղ առավոտի և երեկոյի միջև տատանումը 0,5-1,0 ցելսուս է։ Ներքին օրգանների, մկանների և մաշկի միջև ջերմաստիճանային տարբերությունը կարող է լինել 5-10 ցելսուս, որը դժվարացնում է միջին ջերմաստիճանի որոշումը՝ ամբողջ օրգանիզմի ջերմային վիճակը պարզելու համար։ Սովորաբար չափում են անութային շրջանի, ուղիղ աղիքի, բերանի խոռոչի, ականջի արտաքին անցուղոլ ջերմաստիճանը, որը միևնույն արժեքն ունի։ Բնականոն պայմաններում մարդու անութային ծալքում ջերմաստիճանը օրվա ընթացքում տատանվում է 36-37 °C սահմաններում։ Սառնարյուն կենդանիների ջերմաստիճանն անկայուն է, քիչ է տարբերվում շրջապատի ջերմաստիճանից։ Ջերմաստիճան մարմնի բարձրացումը (հիպերթերմիա) կամ իջեցումը (հիպոթերմիա) մի քանի աստիճանով, պատճառ է դառնում կենսագործունեության պրոցեսների խանգարման և կարող է հանգեցնել ցրտահարության կամ ջերմահարության, երբեմն՝ նույնիսկ մահվան։
Տես նաև
Կատեգորիա:Ջերմակարգավորում Կատեգորիա:Ջերմաստիճան
Մարիանո դել Ֆրիուլի
Մարիանո դել Ֆրիուլի (Mariano del Friuli), կոմունա Իտալիայում։ Գտնվում է Ֆրիուլի Վենետիկ Ջուլիա մարզում՝ Գորիցա գավառում։
Բնակչությունը կազմում է 1583 մարդ, բնակչության խտություն՝ 192 մարդ/կմ²։ Զբաղեցնում է 8 կմ² մակերես։ Փոստային ինդեքս՝ 34070։ Հեռախոսային կոդ՝ 0481։
Սուրբ Գոթարդը հարգվում է որպես կոմունայի հովանավոր։ Տոնակատարությունը մայիսի 5-ին է։
Արտաքին հղումներ
Կատեգորիա:Իտալիայի բնակավայրեր
Կանի (Սոմի գավառ)
Կանի (Cagny), համայնք Ֆրանսիայի Պիկարդիա մարզի Սոմ գավառում ։
Բնակչությունը 2010 թվականի դրությամբ կազմում է 1252 մարդ, բնակչության խտությունը` 236.67 մարդ/կմ²։ Բնակավայրը զբաղեցնում է 5.29 կմ² տարածք։
Աշխարհագրություն
Գտնվում է Փարիզ քաղաքից 115 կմ հյուսիս, Ամյեն քաղաքից 6 կմ հարավ-արևելք։
Տնտեսություն
2010 թվականին ուներ 830 աշխատունակ (15-64 տարեկան) բնակիչ, որոնցից ակտիվ էին 539-ը, իսկ ոչ ակտիվները` 291։ Ակտիվության ցուցանիշը կազմում է 64,9 %։ 539 աշխատունակ մարդկանցից աշխատել է 515 անձ (272 տղամարդ և 243 կին)։ Գործազուրկ են եղել 24 անձ (11 տղամարդ և 13 կին)։ 291 անաշխատունակներից 96-ը եղել են աշակերտներ կամ ուսանողներ, 116-ը` թոշակառուներ, իսկ 79-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր
Թևգետ (գետակ)
Թևգետ, գետակ Հայաստանի Գեղարքունիքի մարզում։ Սկիզբ է առնում Զառիվար լեռան արևմտյան լանջից և Ճամբարակ քաղաքում աջից միախառնվում Գետիկին։ Երկարությունը՝ 4,5 կմ ։
Ծանոթագրություններ
Կատեգորիա:Գեղարքունիքի մարզի գետեր Կատեգորիա:Գետիկ գետի վտակներ
Սալարկ
Սալարկ, ավտոմոբիլային ճանապարհի կամ փողոցի բանուկ մասի պատվածք։ Պատրաստվում է բնական և արհեստական հատային այնպիսի նյութերից, ինչպիսիք են գրանիտե չորսվակասալը, գետաքարը, բետոնաքարը, գերթրծած աղյուսը, բիտումով հագեցված սիլիկատային աղյուսը, ասֆալտբետոնե աղյուսը, փայտե (ճակատափայտի սալարկ) չորսվակասալը, թուջե բլոկը, ռետինի շերտով բլոկը և այլն։ Առավել տարածված է քարե սալարկը։
Պատմություն
Լավ պահպանվել են Պոմպեյի ավերակների սալահատակները, ինչը վկայում է այն մասին, որ բնակիչները մեծ ուշադրություն են դարձրել տեղաշարժման համար անհրաժեշտ հարմարություններ ստեղծելուն։ Դրանք տարածական ճիշտ բաժանում են ունեցել բեռնափոխադրումների և սայլերի տեղաշարժման համար, որոնք հետիոտների համար նախատեսված այսօրվա մայթերի նախատիպ են հանդիսացել։
Ռուսաստանի անտառներով հարուստ շրջաններում շատ հաճախ հետիոտների համար կառուցվել են տախտակյա ճանապարհներ ։ Ցայտուն օրինակ են Մեծ Նովգորոդի փայտասալարկները, որոնք մի քանի դարերի ընթացքում շերտ առ շերտ դարսվել են իրար վրա։ Այդ սովորույթը պահպանվել է Արխանգելսկի տայգայաբնակ բնակավայրերում մինչև հիմա։ Ինչ վերաբերում է փողոցի երթևեկելի հատվածին, ապա պատմականորեն դրանց սալահատակելու հիմնական եղանակը եղել է անմշակ քարերը՝ գլաքարերն իրար միացնելը ։
Ռուսաստանում խճուղիների կառուցման գործով առաջին պաշտոնական նիստը կայացել է 1914 թվականի հունվարի 28-ին, որտեղ Ռուսաստանի կայսրության ճանապարհային հաղորդակցման նախարար Սերգեյ Վասիլևիչ Ռուխլովը Ռուսաստանի ճանապարհների կապը ըստ ծածկույթի տիպերի պլանավորել է, որ պետք է ունենան հետևյալ համամասնությամբ․
Տեսակներ
Սալարկները լինում են ․
Գլաքարե սալարկ
Գետաքարե սալարկը լինում է ոչ կանոնավոր քարերից պատրաստված։ Առավել հաճախ կիրառվել է Ռուսաստանում՝ սալարկների մյուս տեսակների համեմատ վերանորոգման մատչելիության տեսանկյունից ելնելով ։ Դրանք երևան են եկել տասնյոթերորդ դարի վերջերին, 1692 թվականին հրամայվել է մոսկովյան փողոցները քարերով սալարկել ։ 1714 թվականին Պետերբուրգի փողոցների սալարկման համար հրամայվել է հավաքել անմշակ քարեր։ Նավերը, որոնք քաղաք էին մտնում Լադոգա լիճից, պետք է իրենց հետ բերեին 10, 20 կամ 30 քար՝ կախված իրենց մեծությունից։ Գյուղական սայլային փոխադրամիջոցները պետք է բերեին 5 ֆունտ կշռով 3-ական քար։ Հրամանը չկատարելու դեպքում ամեն քարի համար նշանակվել էր մեկ գրիվնա տուգանք։ 1716 թվականին պետերգբուրցի բոլոր տանուտերերին հանձնարարվել էր իրենց տան դիմաց գտնվող փողոցի մեկ սաժեն լայնությամբ հատվածը սալարկել, իսկ 1718 թվականից սալարկման հատվածն ավելացվել է ևս երկու արշինով։ 1718 թվականին Պետերբուրգի գեներալ-պոլիցմեյստեր Ա․ Է․ Դեվիերի նշանակումից հետո ընդունած առաջին որոշումներից մեկը եղել է« Փողոցների սալարկման մասին կանոնների» սահմանումը․
Պետերբուրգի առաջին գլաքարե սալարկները տարբերվում էին ծածկույթի խիստ ցածրորակությամբ ։ Սակայն շուտով Պետերբուրգի փողոցների սալարկումը դադարեցվել է, քանի որ լուրեր էին տարածվել, թե քաղաքի փողոցներում ջրանցքներ են փորվելու։
Տաշած քարերով սալարկ
Տաշած քարերից սալարկները լինում են տաշած քառանկյուն գրանիտից, ավազաքարից, կրաքարից կամ արհեստական քարերի խորանարդիկներից։ Դրանք ավելի աշխատատար են, որը պայմանավորված է նրանց ստացման և վերանորոգման բարդությամբ, և, հետևաբար, նաև՝ արժողությամբ թանկ են։ Քարակոփ սալարկները ստեղծվում են սովորական կոպիտ մշակված, տաշված կամ սղոցված (իսկ հետագայում նաև արհեստականորեն պատրաստված) քարերից։ Դրանք մշակվում են այնքան, որ ստացվեն քառակուսանման կամ ուղղանկյունանման ձևի քարեր, որից հետո գետնին փռված ավազե բարձիկի վրա հատուկ կարգով դասավորվում են այնպես, որ առավելագույնս ապահովվի փողոցների, հրապարակների կամ ճանապարհների հարթ ու կոկիկ մակերեսը։ Քարե խորանադիկների, չորսուների և սալիկների մակերեսը, հատկապես սղոցած տեսակների մակերևույթը երբեմն հղկվում է։
Ասֆալտե սալարկ
Սկսած 19-րդ դարի կեսերից՝ Ֆրանսիայում, Շվեյցարիայում, ինչպես նաև մի շարք այլ երկրներում սալահատակի պատրաստման համար սկսել են ասֆալտ օգտագործել։ 1830-ական թվականներից ասֆալտե ծածկույթը (ասֆալտի և խիճի խառնուրդ) առաջին անգամ կիրառվել է Փարիզի Թագավորական կամրջի (Pont Royal) մայթերի ծածկույթի համար։ Գրեթե այդ նույն ժամանակ էլ կառուցվել է Լիոն քաղաքի Ռոն գետի վրայի Մորանի կամուրջը (ճարտարապետ՝ ժան Անտուան Մորան)։
Փայտաղյուսե սալահատակ
Մինչև 1924 թվականը Պետերբուրգի գլխավոր փողոցները, այդ թվում Նևայի պողոտան, սալարկված էին վեցանկյուն փայտե չորսուիկներով (կաղապարներով), որոնք վերջնականապես մշակվել էին, և դրանցով սալարկվել էին փողոցները։ 1820 թվականին այդ տեխնոլոգիայով փողոցների ծածկույթը ապահովելու համար առաջին անգամ առաջարկել է գործող պետական խարհրդատու Վասիլի Պետրովիչ Գուրևը, ով Պետերբուրգի քաղաքային կոմիտեի շինարարական բաժնի աշխատակից էր ։ Նոր ծածկույթը ոչ միայն գեղեցիկ էր, այլև ապահովում էր ճանապարհային սահուն և անաղմուկ երթևեկությունը։ «Նևայի պողոտայի բոլոր տները վերջապես ազատվեցին փողոցի երթևեկությունից առաջացած ցնցումներից, ինչի պատճառով խարխլվում էին ամուր տները։ Բնակիչներն ազատվել էին թխկթխկոցից, ձիերը նոր ուժ էին հավաքում և առանց ոտքերը ջարդելու ավելի շատ բեռ էին տեղափոխում։ Նույնիսկ ստորին խավի մարդիկ նկատում էին հաճելի երթևեկության ազդեցությունը» ։ 19-րդ դարի 40-ական թվականներին Մոսկվայում կիրառվեցին փայտաղյուսե սալարկները, իսկ հետո դրանք ի հայտ եկան Լոնդոնում, Փարիզում և Եվրոպայի ու Ամերիկայի այլ խոշոր քաղաքներում ։
Փայտաղյուսե սալարկումը Պետերբուրգում տևեց մոտ 100 տարի, սալարկվեցին քաղաքի քիչ թե շատ հարուստ թաղամասերը։ Մշտական ֆինանսավորման դեպքում այդ սալարկների պահանջարկը ավելանում էր։ Փայտաղյուսե սալարկները մաքուր պահելը խնդրահարույց էր, քանի որ ջրերից փայտե աղյուսները փչանում էին և շարքից դուրս գալիս։ Բեռնատարների համար կային որոշ սահմանափակումներ․ օրվա մեջ մի քանի ժամով արգելվում էր նրանց երթևեկը։ Բեռնասայլերը տեղաշարժվում էին փողոցով, որոնք սալարկված էին գլաքարերով։ Մշտապես ծանր բեռների փոխադրման համար ծառայող փողոցների սալարկման համար ժամանակ առ ժամանակ օգտագործվում էր մետաղ։ Այդպիսի թուջե սալարկներ կան Կրոնշտադտում։
Ֆաիկա Եգիպտացի
Ֆաիկա Ֆուադ Սադեկ (الأميرة فائقة بنت فؤاد الأول, հայտնի է նաև որպես Արքայադուստր Ֆաիկա, ), եգիպտացի ազնվական, Եգիպտոսի ալբանական գահատոհմի ներկայացուցիչ։
Վաղ կյանք
Ֆաիկա Սադեկը ծնվել է Ալեքսանդրիայի Ռաս էլ Թին պալատում 1926 թվականի հունիսի 8-ին ։ Նա Ֆուադ թագավորի և Նազլի Սաբրիի դուստրն էր, Ֆարուկ թագավորի, արքայադուստրեր Ֆավզիայի, Ֆայզայի և Ֆաթխայի քույրը ։ Նրա նախապապը եղել է վարչապետ և արտաքին գործերի նախարար գեներալ-մայոր Մուհամմադ Շարիֆ-փաշան, որն ուներ թուրքական ծագում ։
Անձնական կյանք
Ֆաիկան 1950 թվականի ապրիլի 5-ին Սան Ֆրանցիսկոյում քաղաքացիական արարողությամբ ամուսնացել է հասարակ եգիպտացի և կոնսուլական սպա Ֆուադ Սադեկի հետ  ։ Սկզբում Ֆարուկ թագավորն այդ ամուսնությանը հավանություն չի տվել, բայց ավելի ուշ այն վավերացրել է ։ 1950 թվականի հունիսի 4-ին նրանք Կահիրեի Կոուբա պալատում ամուսնացել են կրոնական արարողությամբ  ։ Ամուսնությունից հետո Ֆաիկայի ամուսինն ստացել է «բեյ» կոչումը ։ Զույգն ապրել է Նեղոսի Դոկկի պալատում, և Ֆուադ Սադեկն սկսել է աշխատել որպես Եգիպտոսի արտաքին գործերի նախարար ։ Նրանք ունեցել են 4 երեխա՝ 2 աղջիկ և 2 տղա  ։
Մահ
Ֆաիկան տևական հիվանդությունից հետո մահացել է 1983 թվականի հունվարի 7-ին՝ 56 տարեկան հասակում ։
Ծանոթագրություններ
Կատեգորիա:Եգիպտոսի արքայադուստրեր Կատեգորիա:Մուհամմադ Ալիի արքայատոհմ
Դելտեբրե
Դելտեբրե (Deltebre),մունիցիպալիտետ Իսպանիայում, գտնվում է Տառագոնա պրովինցիայում (Կատալոնիա ինքնավար համայնքում)։ Մունիցիպալիտետը մտնում է Բաշ Էբրե շրջանի կազմի մեջ։ Տարածքը կազմում է 107,4կմ2։ Բնակչությունը 12098 մարդ (2010 թվականի տվյալներով)։
Արտաքին հղումներ
Կատեգորիա:Իսպանիայի բնակավայրեր
Իսրայելի կառավարության իրավական խորհրդական
Իսրայելի կառավարության իրավական խորհրդական, ԻԽ (היועץ המשפטי לממשלה, Հա-Յոեց Հա-Միշպատի Լա-Մեմշալա, բառացի՝ Կառավարության իրավական խորհրդական), Իսրայելում գործադիր իշխանության իրավական համակարգը և պետության անունից դատական հետապնդումը գլխավորող պաշտոնյա։ Իրավական խորհրդականը մատուցում է Իսրայելի կառավարությանը իրավական հարցերով խորհրդատվական ծառայություններ, ներկայացնում է պետական մարմինները դատարաններում, ինչպես նաև իրավական հուշագրերի պատրաստման հարցերով խորհրդատվություն է մատուցում Կառավարությանը ընդհանրապես և Արդարադատության նախարարությանը մասնավորապես (նմանապես իրավական խորհրդականը ուսումնասիրում և խորհրդատվություն է իրականացնում Քնեսեթի անդամների մասնավոր օրենսդրական նախաձեռնությունների նկատատմբմ)։
Բացի այդ, իրավական խորհրդականը պատասխանատու է իրավունքի գերակայության համար, ինչպես նաև նա պարտավոր է պաշտպանել հանրային շահերը պետական մարմինների կողմից հնարավոր վնասներից։ Դա անկախ նշանակովի պաշտոն է, իսրայելական ժողովրդավարության կարևորագույն և ամենաազդեցիկ պաշտոններից մեկը, ինչպես նաև Իսրայելի իրավական համակարգի կենտրոնական ինստիտուտը։ Ընդհանուր իրավունքի ավանդույթի համաձայն, Իրավական խորհրդականի պարտավորությունները կոդիֆիկացված չեն և տարիներ շարունակ բխում են նախադեպերից և ավանդույթներից ։
Արտաքին հղումներ
Կատեգորիա:Իսրայելի պետական կառուցվածք Իսրայել
Թթուջուր (գետ)
Թթուջուր, գետ Հայաստանի Արագածոտնի մարզում։ Սկիզբ է առնում Ծաղկունյաց լեռների արևմտյան լանջերից և ձախից միախառնվում Քասախին։ Երկարությունը՝ 12 կմ, ջրահավաքի մակերեսը մոտ 50 կմ² ։
Ծանոթագրություններ
Կատեգորիա:Քասաղ գետի վտակներ Կատեգորիա:Արագածոտնի մարզի գետեր
Նատրիումի դիվոլֆրամատ
Նատրիումի դիգերմանատ, Na2W2O7 քիմիական բանաձևով նատրիումի և վոլֆրամաթթվի աղ։ Առաջացնում է բյուրեղներ, լավ է լուծվում ջրում։
Գրականություն
Կատեգորիա:Նատրիումի միացություններ Կատեգորիա:Վոլֆրամատներ
Մարտիս
Մարտիս (Martis), կոմունա Իտալիայում, Սարդինիայի մարզում՝ Սասարի գավառում։
Բնակչությունը կազմում է 630 մարդ (2008 թվականի տվյալներով), բնակչության խտությունը կազմում է 27 մարդ/կմ²։ Զբաղեցնում է 23 կմ² մակերես տարածք։ Փոստային ինդեքսն է՝ 7030։ Հեռախոսային կոդը՝ 079։
Կոմունայի հովանավորն է սուրբ Պանտելեյմոնը։ Տոնը նշվում է հուլիսի 27-ին։
Կաոն (Սոմի գավառ)
Կաոն (Cahon), համայնք Ֆրանսիայի Պիկարդիա մարզի Սոմ գավառում ։
Մարտիս
Ժողովրդագրություն
Բնակչության փոփոխություն։
Կաոն (Սոմի գավառ)
Բնակչությունը 2010 թվականի դրությամբ կազմում է 216 մարդ, բնակչության խտությունը` 30.68 մարդ/կմ²։ Բնակավայրը զբաղեցնում է 7.04 կմ² տարածք։
Մարտիս
Արտաքին հղումներ
Կատեգորիա:Իտալիայի քաղաքներ Կատեգորիա:Սարդինիայի քաղաքներ Կատեգորիա:Իտալիայի բնակավայրեր
Կաոն (Սոմի գավառ)
Աշխարհագրություն
Գտնվում է Փարիզ քաղաքից 150 կմ հյուսիս, Ամյեն քաղաքից 50 կմ հյուսիս-արևմուտք։
Տնտեսություն
2010 թվականին ուներ 138 աշխատունակ (15-64 տարեկան) բնակիչ, որոնցից ակտիվ էին 104-ը, իսկ ոչ ակտիվները` 34։ Ակտիվության ցուցանիշը կազմում է 75,4 %։ 104 աշխատունակ մարդկանցից աշխատել է 95 անձ (56 տղամարդ և 39 կին)։ Գործազուրկ են եղել 9 անձ (5 տղամարդ և 4 կին)։ 34 անաշխատունակներից 7-ը եղել են աշակերտներ կամ ուսանողներ, 12-ը` թոշակառուներ, իսկ 15-ը չեն աշխատել տարբեր պատճառներով ։
Արտաքին հղումներ
Կատեգորիա:Ֆրանսիայի բնակավայրեր
Թոնրագետ (գետ)
Ծանոթագրություններ
Կատեգորիա:Սյունիքի մարզի գետեր Կատեգորիա:Արաքս գետի վտակներ
Ալավերդի
Ալավերդի, քաղաք Հայաստանի Հանրապետության Լոռու մարզի Ալավերդի համայնքում։
Հարուստ է պատմամշակութային բազմադարյա հուշարձաններով, որոնցից են Սանահինի վանքը, Սանահինի կամուրջը և այլն։ Ունի լեռնային տեղանք, որը ներկայացված է անտառապատ և ժայռակերտ լեռներով, սարահարթերով, խորը ձորերով, որտեղով հոսում է Դեբեդ գետը։
Քաղաքը տրանսպորտային կարևոր կապող հանգույց է հանդիսանում Մ 1 միջպետական ճանապարհին (Երևան-Թբիլիսի ավտոճանապարհ)։
Անվան ստուգաբանություն
Հիմք ընդունելով վրացի պատմաբան Լորդքիպանիձեի գրությունները, որը հիշել է երկրամասում 17-րդ դարի թուրք բորչալու ցեղի առաջնորդ Ալլահվերդի Մոլլա օղլի Թարխանի ունեցած դիրքի ու հեղինակության մասին՝ պատմաբան Կ. Կոզմոյանը գրել է.
Որոշ պատմական աղբյուրներ պնդում են, որ քաղաքը, որպես ավան, ձևավորվել է XIX դարի վերջերին, երբ 1899 թվականին մի ձուլարան կառուցվեց այսօրվա վայրում, որտեղ մինչ այդ գիհիների խիտ անտառ և Սանահին գյուղի մրգատու այգիներ էին։ Նոր կառուցված ձուլարանն առաջին արտադրանքը տվել է 1900 թվականի հունիսի 10-ին։ Արտադրամասից ոչ հեռու բանվորների համար կառուցեցին բարաքներ՝ կամաց-կամաց դնելով ապագա քաղաքի հիմքը։ Այս ամենի նախաձեռնող ֆրանսիացի ինժեներ «Մանես»-ի անունով էլ կոչվեց նոր բնակավայրը ։
Կլիմա
Ալավերդու եղանակը հիմնականում խոնավ է, գարնանը և աշնանը հաճախակի են անձրևները և մառախուղը։
Վաղնջական ժամանակներ
Ալավերդին և նրա մերձակայքը բնակեցված են եղել դեռևս հին ժամանակներից։ Հայտնաբերված հնագիտական նյութերն ընդգրկում են պատմական համարյա բոլոր դարաշրջանները։ 1931 թվականին շինարարական աշխատանքների ժամանակ գտնված պղնձե և բրոնզե առարկաներ, այդ թվում՝ աշխատանքային գործիքներ, զենքեր, զարդեր, որոնցից ամենահինը պղնձե կտցավոր կացինն է։ Այն թվագրվում է մ. թ. ա. 3–րդ հազարամյակի երկրորդ կեսին, իսկ մյուսները՝ մ. թ. ա. XIII-X դարեր։
Վաղ միջնադարից ի վեր Ալավերդին եղել է Հարավային Կովկասի և, առհասարակ, ամբողջ Առաջավոր Ասիայի մետաղագործական կարևոր օջախ։
Միջնադար
Ժամանակակից Ալավերդու տարածքը հայտնի էր դեռևս Արտաշես Ա-ի ժամանակվանից (մ. թ. ա. 89 - 160), որպես Մեծ Հայքի թագավորության մի մասը Գուգարքի նահանգի Ձորոփար գավառում։ 387 թվականի Հայաստանի առաջին բաժանումից հետո այն անցել է Սասանյաններին։ Արաբական արշավանքների ժամանակ մինչև 9-րդ դարի վերջերը եղել է Արմինիա վարչական միավորի կազմում։
10-ից 11-րդ դարերում այդտեղ իշխել են Կյուրիկյանները։ 1118 թվականին այն Վրաստանին միացրեց Դավիթ Շինարարը։ 12-ից 14-րդ դարերում եղել է Զաքարյան Հայաստանի կենտրոնական շրջաններից մեկը։
Պղնձահանքերի օգտագործման մասին տեղեկություններ են պահպանվել Կիրակոս Գանձակեցու և Վարդան Պատմիչի աշխատություններում։ Ալավերդին պատմական աղբյուրներում հիշատակվում է Մանես կամ Մանասգոմեր անուններով։
17-ից - 20-րդ դարեր
Օգտվելով հայերի պառակտումից և թուլությունից՝ վրաց Հերակլ II թագավորը պղնձի հանքերն օգտագործելու համար 1770 թվականին Պոնտոսից 800 հույն ընտանիք բերել և բնակեցրել է Ալավերդիում։ Նրանք 1763 թվականին կառուցեցին Ախթալայի արծաթագործական, 1770 թվականին՝ Ալավերդու և Շամչաղի պղնձաձուլական գործարանները, Մադան գյուղը։ Թագավորի շնորհած արտոնությունների դիմաց հույները պարտավոր էին նրան հանձնել ստացվող ոսկին։ Արխիվային նյութերում հանքագործները հիշատակվում են «արծաթաճորտ» անունով։
1795 թվականին Ալավերդին ասպատակել է Աղա-Մահմեդ խանը՝ ավերելով հանքերն ու գործարանները, կոտորելով ու գերելով շատ հանքագործների։
1801 թվականին Ալավերդին Վրաստանի հետ միացվեց Ռուսաստանին։ Ալավերդու հանքերը և ձեռնարկությունները պայմանագրով հանձնվեցին հույն կապալառուներին։ 1880-ական թվականներին ուժեղանում է արտասահմանյան և ռուսական կապիտալի ներթափանցումը Հայաստանի և, մասնավորապես, Ալավերդու պղնձարդյունաբերության մեջ։
1887 թվականից գերիշխող դիրք է գրավում ֆրանսիական կապիտալը։ Ալավերդիում պղնձի արտադրության զարգացմանը խթանել է 1899 թվականին կառուցված Թիֆլիս–Ալեքսանդրապոլ (Գյումրի) երկաթուղին։
Ադրբեջանական ՕՄՈՆ
Ադրբեջանական ՕՄՈՆ (պաշտոնապես՝ Ադրբեջանի Ոստիկանության հատուկ նշանակության ուժեր, Ադրբեջանի Միլիցիայի հատուկ նշանակության ուժեր, նախկինում՝ Azərbaycan Polisinin Xüsusi Qüvvələri, Xüsusi Təyinatlı Polis Dəstəsi (Azərbaycan), XTPD, ОМОН Азербайджана)), ոստիկանական ուժային ստորաբաժանում Խորհրդային Ադրբեջանում, հետագայում՝ Ադրբեջանի Հանրապետությունում։ Ստեղծվել է 1990 թվականին Խորհրդային Ադրբեջանի Ներքին գործերի նախարարության ենթակայությամբ արցախյան հակամարտության ժամանակ հայկական զինված ուժերի դեմ պայքարելու համար։ Ադրբեջանական ՕՄՈՆ-ն իր սպառազինության մեջ ուներ հրաձգային զինատեսակներ և զրահատեխնիկա ։
Ալավերդի
17-ից - 20-րդ դարեր
Ֆրանսիական ձեռնարկատերերի ջանքերով ծավալվել են հանքահետախուզական աշխատանքներ, բացվել նոր հանքահորեր, կառուցվել հզոր հնոցներ, հալոցքային վառարաններ, արհեստանոցներ, օժանդակ շինություններ։ Ալավերդիում պղնձի արտադրությունը դրվել է արդյունաբերական հիմքի վրա։ 1909 թվականին Դեբեդի վրա կառուցած ջրաէլեկտրակայանն սկսեց էլեկտրաէներգիա մատակարարել Ալավերդու ձեռնարկություններին։ Բնական հարստությունների և բանվորական ուժի շահագործմամբ հանդերձ այս միջոցառումները խթանել են պղնձի արտադրության արագ աճը՝ մեծ շահույթ բերելով ձեռնարկատերերին։ 1913 թվականին Հայաստանը տվել է Ռուսաստանում արտադրվող պղնձի մեկ հինգերորդը, որի 67 % բաժին էր ընկնում Ալավերդու և նրա շրջակայքի ձեռնարկություններին։
Ադրբեջանական ՕՄՈՆ
Արցախյան պատերազմ
1990-1991 թվականներին Ադրբեջանական ՕՄՈՆ-ն օգտագործվում էր ԼՂԻՄ-ում, Շահումյանի շրջանում և հայ-ադրբեջանական շփման գծի այլ հատվածներում հայկական զինված ուժերին ճնշելու և ոչնչացնելու նպատակով, ինչպես նաև հայկական բնակավայրերից հայ բնակչության տեղահանումը, հաղորդակցության, այդ թվում՝ ճանապարհների արգելափակումը ։
Ալավերդի
Քաղաքաշինություն
1920-1930 թվականներին Ալավերդու բանվորական ավանն ընդգրկում էր միայն Մանեսը։ Արդյունաբերական զարգացմանը զուգընթաց աճելով՝ Ալավերդին աստիճանաբար իր շրջագծի մեջ է վերցրել Լենհանքերը, Սանահինը, համանուն երկաթուղային կայարանը՝ ավանով հանդերձ, Ակները։ Ալավերդու հատակագծման աշխատանքներն սկսվել են 1929-1930 թվականներին՝ ճարտարապետ Միքայել Մազմանյանի ղեկավարությամբ։ Այդ հատակագիծը վերահաստատվել է 1946 թվականին։
1959-1962 թվականներին ճարտարապետ Լևոն Չերքեզյանի գլխավորությամբ կազմվել է Սանահինի սարահարթի կառուցապատման նախագիծը։ Քաղաքը կառուցվել է բավականին բարդ ռելիեֆում, որին բնորոշ են տարբեր մակարդակի բարձրությունները՝ 750-1400 մ և ընդգծված թեքությունները՝ մինչև 35 աստիճան։
Ադրբեջանական ՕՄՈՆ
Օղակ գործողություն
1991 թվականի ապրիլի 29-ից մայիսի 4-ը Ադրբեջանական ՕՄՈՆ-ի ստորաբաժանումները ԽՍՀՄ բանակի և ներքին զորքերի հետ իրականացրեցին «Կոլցո» գործողությունը Ադրբեջանական ԽՍՀ կազմում գտնվող Շահումյանի շրջանի Գետաշեն և Մարտունաշեն գյուղերի նկատմամբ, որի հետևանքով հայկական այդ բնակավայրերի բնակիչները բռնի կերպով արտաքսվեցին իրենց տներից։ Նրանց փոխարեն բնակեցվեցին ադրբեջանցիներ։
Ալավերդի
Քաղաքաշինություն
Հաղթահարվել են ռելիեֆով պայմանավորված կառուցապատման դժվարությունները. վերակառուցվել ու վերափոխվել է, դարձել բարեկարգ քաղաք, ստեղծվել են տրանսպորտային կապեր տարբեր բարձրությունների վրա գտնվող քաղաքի թաղամասերի միջև։ Դեբեդի ձախ ափին կառուցվել է քարակերտ բազմահարկ շենքերի բնակելի թաղամասը։ Նախագծվել և կառուցվել են բազմաթիվ հասարակական, արտադրական ու վարչական շենքեր։ Դեբեդ և Լալվար գետերի վրա կառուցվել են նոր կամուրջներ։ Սանահին Սարահարթում կառուցվել է երկու միկրոշրջան՝ 12 000 մարդու համար։ Կառուցվել էր Սարահարթը բուն քաղաքի հետ կապող խճուղի և ճոպանուղի։
Բնակչություն
Ալավերդի քաղաքի տարածքը բնակեցված է եղել դեռևս վաղնջական ժամանակներից։ Այդ են վկայում կատարված պեղումների ընթացքում հայտնաբերված նյութերն ու հուշարձանները։ Այստեղ մշտապես բնակություն են հաստատել հայեր, որոնք կազմում են քաղաքի բնակչության գերակշռող մասը։ Բնակվում են նաև հույներ, որոնք տեղափոխվել են Պոնտոսից 1770-ական թվականներին։ Քաղաքի բնակչությունն աճել է արդյունաբերության զարգացման, հետևաբար՝ քաղաքի զարգացմանը զուգընթաց։
Ադրբեջանական ՕՄՈՆ
Հետխորհրդային շրջան
Ադրբեջանի Հանրապետության անկախության հռչակումից հետո ոստիկանության հատուկ նշանակության ուժերն ընդգրկվեցին նորանկախ պետության Ներքին գործերի նախարարության ենթակայության ներքո։
Ալավերդի
Բնակչություն
Ալավերդու ազգաբնակչության փոփոխությունը 1831-2010 թվականների ժամանակահատվածում ․
Կրթություն
Քաղաքում գործում է 6 մանկապարտեզ, որտեղ դաստիարակվում են 420 երեխա, 10 հանրակրթական դպրոց 2000 աշակերտով, արվեստի 3, այդ թվում՝ Ալիկ Պապոյանի անվան գեղարվեստի, Ալավերդու մանկական արվեստի և Ռոմանոս Մելիքյանի անվան երաժշտական դպրոցներ ընդհանուր 60 աշակերտով, մանկապատանեկան ստեղծագործության կենտրոն 15 սանով։ Կրթական համակարգի մաս են կազմում նաև Հյուսիսային համալսարանի Ալավերդու «Թումանյան» մասնաճյուղը, Ալավերդու պետական քոլեջը ավելի քան 100 ուսանողով և Ալավերդու արհեստագործական ուսումնարանը ։
Ադրբեջանական ՕՄՈՆ
Ոստիկանության հատուկ նշանակության ուժերի խռովություն
1995 թվականի մարտի 13-ից 17-ն ընկած ժամանակահատվածում Ադրբեջանում Ոստիկանության հատուկ նշանակության ուժերի կողմից սկսվեց զինված խռովություն ընդդեմ կենտրոնական իշխանությունների։
Ալավերդի
Հանքարդյունաբերություն
1934 թվականին շահագործման հանձնվեցին պղնձարջասպի, 1939 թվականին՝ ծծմբաթթվի, 1947 թվականին՝ սուպերֆոսֆատի գործարանները։ 1932 թվականին Ձորագետի հիղրոէլեկտրակայանի կառուցմամբ ընդլայնվեց Ալավերդու արդյունաբերության էներգետիկ հիմքը։ Երկրաբանական հետախուզությունների շնորհիվ հայտնաբերվեցին նոր հանքավայրեր։ 1945 թվականին պղնձարջասպի և ծծմբաթթվի գործարանների միացմամբ ստեղծվեց քիմիական գործարանը։ 1949 թվականին Ալավերդիում առաջին անգամ ստացվեց վայերբարսային պղինձ, որը որպես հումք օգտագործվում է հատկապես Երևանի կաբելի գործարանում։
Ադրբեջանական ՕՄՈՆ
Ոստիկանության հատուկ նշանակության ուժերի խռովություն
Մարտի 13-ի գիշերը՝ ժամը 02:30-ի սահմաններում Ոստիկանության հատուկ նշանակության ուժերի զինյալները քաղաքացիական հագուստով զինված անձանց հետ միասին գրավում և տիրում են Ղազախ քաղաքի քաղաքային ոստիկանության բաժանմունքը և Ադրբեջանի զինված ուժերի զորամասը։ Վերցնելով մի քանի միավոր զրահատեխնիկա և զինամթերք՝ նրանք շարժվեցին Աղստևի շրջանի ուղղությամբ։ Ժամը 04:40-ին Աղստև քաղաքի մատույցներում նրանց կողմից գնդակոծվեց ճանապարհային ոստիկանության հենակետը, որն այնուհետև գրավվեց և զինաթափվեց ։ Շարժվելով քաղաքի ուղղությամբ՝ առավոտյան ժամը 05։20-ին խռովարարները քաղաքային ոստիկանության վարչության մոտակայքում զինված ընդհարումների մեջ մտան քաղաքային ոստիկանության աշխատակիցների հետ։ Ժամը 06։30-ի սահմաններում նրանք գրավեցին և զինաթափեցին Աղստևի ոստիկանությանը։ Ավելի ուշ Ոստիկանության հատուկ նշանակության ուժերը փորձեցին գրոհել Թովուզի շրջանում տեղակայված զինվորականներին, սակայն պարտության մատնվեցին ։ Մարտի 15-ին կառավարական զինված ուժերը սկսեցին առաջխաղացում Աղստևի շրջանում գտնվող Ոստիկանության հատուկ նշանակության ուժերի դիրքերի ուղղությամբ՝ խռովարարներին ստիպելով նահանջել Աղստևից։Համաձայն Թուրան լրատվական գործակալության՝ մարտերի ընթացքում կիրառվել է նաև «Գրադ» հրթիռային կայանքներ ։
Ալավերդի
Հանքարդյունաբերություն
Ալավերդիում զարգացել էր նաև թեթև ու սննդի արդյունաբերությունը։ Ստեղծվեցին հացի, պանրի, գարեջրի գործարաններ, տեքստիլ և կարի ֆաբրիկաներ, բնակչության կենցաղային սպասարկման ձեռնարկություններ։
1972 թվականին Ալավերդու ձեռնարկությունների բանվորների թիվն անցնում էր 5 հազարից, աշխատում էին բարձրագույն կրթությամբ ավելի քան 500 մասնագետներ՝ ուսուցիչներ, բժիշկներ, ինժեներներ, գյուղատնտեսներ։ Ալավերդիում գործում է Երևանի լեռնա-մետալուրգիական ԳՀԻ-ի բաժանմունքը։
Ադրբեջանական ՕՄՈՆ
Ոստիկանության հատուկ նշանակության ուժերի խռովություն
Մարտի 14-ին հեռուստատեսությամբ ներկայացվեց Ադրբեջանի Ներքին գործերի նախարար Ռամիլ Ուսուբովի հրամանագիրը Ոստիկանության հատուկ նշանակության ուժերի լուծարման մասին։ Այդ որոշումը կայացվել էր այն պատճառով, որ Ոստիկանության հատուկ նշանակության ուժերը «դարձել էին անկառավարելի ստորաբաժանում, ամբողջությամբ դուրս էին եկել նախարարության վերահսկողությունից» ։ Ոստիկանության հատուկ նշանակության ուժերի հրամանատարին և իր մարտիկներին հրահանգված էր սկսած մարտի 17-ից՝ ժամը 00։00-ից, երեքօրյա ժամկետում ստորաբաժանման տրամադրության ներքո գտնվող ամբողջ տեխնիկական միջոցներն ու զինանոցը հանձնել։ Հաջորդ օրը Ադրբեջանի նախագահ Հեյդար Ալիևը Ոստիկանության հատուկ նշանակության ուժերի հրամանատար Ռովշան Ջավադովին ազատեց Ներքին գործերի փոխնախարարի պաշտոնից։ Նույն օրը երեկոյան Ջավադովը, ով իր կողմնակիցների հետ տեղակայվել էր Բաքվի «8-րդ կիլոմետր» կոչվող բնակելի թաղամասում գտնվող Ոստիկանության հատուկ նշանակության ուժերի հենակայանում, հանդես եկավ նախագահ Հեյդար Ալիևի, Ազգային ժողովի նախագահ Ռասուլ Գուլիևի և Ներքին գործերի նախարար Ռամիլ Ուսուբովի հրաժարականի պահանջով ։
Ալավերդի
Զբոսաշրջություն
Ալավերդին գտնվում է Հայաստանի հյուսիսարևելյան զբոսաշրջային ճանապարհի խաչմերուկում և շրջապատված է բնապատմական հարուստ միջավայրով։ Այստեղ կարելի է տեսնել անտառապատ սարեր և ձորեր, քչքչան գետեր և լեռնային լճակներ։ Բնությունը հարուստ է վայրի մրգերով և հատապտուղներով։ Քաղաքին մոտ են գտնվում ՅՈւՆԵՍԿՕ–ի ցուցակում ընդգրկված 10-րդ դարի Հաղպատի և 966 թվականի Սանահինի վանական համալիրները, VI դարի Օձունի եկեղեցին, 1171 թվականի Քոբայրի վանքը, 5-ից 6-րդ-րդ դարի Հոռոմայրը, 1233 թվականի Կայան բերդը, 12-րդ դարի Սանահինի կամուրջը, Ախթալայի 10-րդ դարի վանքն ու բերդը, Դսեղ գյուղն իր պատմական հուշարձաններով և թանգարաններով։
Տրանսպորտ
Ալավերդի քաղաքի ներքին և արտաքին տրանսպորտային համակարգը հիմնականում հարմարեցված է զբոսաշրջային ճանապարհներին։ Գործում է Երևան–Ալավերդի, Վանաձոր–Ալավերդի միկրոավտոբուսային ուղղությունները։ Վրաստանից Ալավերդի կարելի է հասնել Երևան–Թբիլիսի միկրոավտոբուսներով։ Ավտոբուսային ցանց է գործում նաև հարակից բնակավայրերի, այդ թվում՝ Հաղպատ, Սանահին, Օձուն գյուղերի, ինչպես նաև Ախթալա քաղաքի հետ տրանսպորտային կապը ապահովելու համար։ Օրվա ցանկացած ժամի աշխատում են տաքսիները, որոնք այցելուներին կհասցնեն վերը նշված յուրաքանչյուր զբոսաշրջային օբյեկտ։ Ալավերդիով է անցնում նաև Երևան–Թբիլիսի երկաթուղին, որը կանգառ է կատարում Սանահին կայարանում։
Ադրբեջանական ՕՄՈՆ
Ոստիկանության հատուկ նշանակության ուժերի խռովություն
Մարտի 16-ի լույս 17-ի գիշերը Ոստիկանության հատուկ նշանակության ուժերի և կառավարական զինված ուժերի միջև սկսվեցին զինված բախումներ։ Համաձայն պաշտոնական տեսակետի՝ Ոստիկանության հատուկ նշանակության ուժերի աշխատակիցները գիշերը ժամը 2-ին առաջինն են սկսել ռազմական գործողությունները։ Խռովարարների պնդմամբ առաջինը կրակ են բացել կառավարական ուժերը ։ Խռովարար ոստիկանները գրավեցին մոտակա դպրոցի, մանկատան շենքերը և դիրքավորվեցին բնակելի շենքերի տանիքներին՝ փորձելով ճեղքել պաշարումն ու մոտենալ «Նեֆթչիլյար» մետրոյի կայարանը, սակայն կանգնեցվել էին Պաշտպանության նախարարության պարետային հենակետերի կողմից։ Առավոտյան ժամը 4-ին կառավարական դիրքերին քաղաքի կողմից գեներալ-լեյտենանտ Ն․Սադիկովի հրամանատարությամբ օգնության են գալիս նոր ուժեր ։ Կատաղի մարտերի հետևանքով Ոստիկանության հատուկ նշանակության ուժերի մարտիկները նահանջեցին իրենց զորամասի տարածք, որի շրջագծով կրկին սկսվեցին կատաղի մարտեր։ Ռովշան Ջավադովը մահացու վիրավորվեց և հետագայում մահացավ հիվանդանոցում։ Առավոտյան ժամը 11։30-ին Ոստիկանության հատուկ նշանակության ուժերը բարձրացրեցին սպիտակ դրոշ, սակայն կրակը շարունակվեց ևս 10 րոպե՝ ավարտվելով կառավարական ուժերի հաղթանակով։
Ալավերդի
Հեռուստատեսություն և մեդիա
1932 թվականինց Ալավերդում հրատարակվել է «Պղնձի ֆրոնտում» թերթը, որը պիտի նպաստեր Խորհդրային կառավարության կողմից ալավերդցի պղնձագործներին տրված 6000 տոննա պղինձ ձուլելու առաջադրանքի կատարամանը։ Թերթը հետագայում վերանվանվեց «Լոռի», ներկայումս շարունակվում է տպագրվել «Թումանյանական աշխարհ» անվանումով։ 1959 1989 թվականներին տպագրվել է «Ձուլող» թերթը, 1950-ական թվականներից մինչև 1990-ականների կեսերը գործել է Ալավերդու ռադիոխմբագրությունը, որը լուրեր է հեռարձակել Պետական ռադիոյի եթերացանցով։ Տարբեր տարիների հրատարակվել են «Երկրապահ», «Դեբեդ», «Վերնատուն», «Գրական Լոռի» և այլ պարբերականներ։ 1998 թվականից Ալավերդի քաղաքում և հարակից 10 բնակավայրերում հեռարձակվում է «Անկյուն գումարած 3» հեռուստաընկերությունը։
Ադրբեջանական ՕՄՈՆ
Ոստիկանության հատուկ նշանակության ուժերի խռովություն
1995 թվականի մարտի 13-ից 17-ը տեղի ունեցած զինված բախումների հետևանքով սպանվեց 45 մարդ, այդ թվում՝ 25 զինվորական, Ոստիկանության հատուկ նշանակության ուժերի 11 մարտիկ, 2 ոստիկան և 7 քաղաքացիական անձ։ 117 մարդ վիրավորվել էին ։ Հատուկ նշանակության ուժերի հարյուրավոր աշխատակիցներ, ինչպես նաև մի քանի զինվորականներ, ոստիկաններ ու քաղաքացիական անձինք 3-ից 15 տարի պատժաչափեր, որոշները՝ դատապարտվեցին մահապատժի (հետագայում փոխարինվեց ցմահ ազատազրկման) ։ Ոստիկանության հատուկ նշանակության ուժերը, որպես Ներքին գործերի նախարարության ուժային կառույց, լուծարվեց ։
Ծանոթագրություններ
Կատեգորիա:Արցախյան հակամարտություն Կատեգորիա:Արցախյան պատերազմ Կատեգորիա:Ադրբեջանի ոստիկանություն Կատեգորիա:Ադրբեջանի զինված ուժեր
Էնիո
Էնիո (/ᵻˈnaɪoʊ/, Ἐνυώ), հունական դիցաբանությունում մոլեգին ռազմի աստվածուհի, Արեսի ուղեկիցը ։ Անվանվել է նաև «Պատերազմի քույր» ։
Էնիոն շփոթություն է ստեղծել մարտի դաշտում, կռվողների մեջ զայրույթ է սերմանել։
Տարբերակներից մեկում (Հեսիոդոս. «Թեոգոնիա») նա գրայաներից մեկն է ՝ երեք քույրեր, որոնք միասին ունեին մեկ աչք և մեկ ատամ, հետհոմերոսյան առասպելներում՝ ծովային Փորկիս աստվածության և Կետոյի դուստրը, Դեյնոյի և Պեփրեդոյի քույրը, այլ տարբերակներում՝ Փորկիսի դուստրն է, ճակատամարտերի Պոլեմոս աստծո և Լադոն վիշապի քույրը, Արեսի մայրը, քույրը, դուստրը կամ ստնտուն։ Հռոմում նույնացվել է Բելլոնա ռազմի աստվածուհու հետ ։
Անվանվել է բաքոսուհի ։ Էնիոյի արձանը գտնվել է Աթենքում ։
Ամոթույքագեղձաբորբ
Ամոթույքագեղձաբորբ, բարթոլինիտ, հեշտոցի նախադռան մեծ (բարթոլինյան) գեղձերի բորբոքում։ Կարող է առաջանալ ախտածին հարուցիչները (գոնոկոկեր, ստրեպտոկոկեր, ստաֆիլոկոկեր) գեղձի արտատար ծորաններ ընկնելիս։
Գոնակոկային ամոթույքագեղձաբորբ
Գոնոկոկային (գոնոռեային) ամոթույքագեղձաբորբի ժամանակ արտատար ծորանները բորբոքվում են երկկողմանի։
Ախտանիշներ
Սկզբում բորբոքումը, որպես կանոն, խիստ չի անհանգստացնում, հեշտոցամուտքի ոչ մեծ կոշտությունը թեթևակի ցավոտ է դառնում, երբեմն շեքի շրջանում (աջ կամ ձախ կողմում) զգացվում է թույլ ծակոց։ Հիվանդությունը չբուժելու դեպքում հիվանդագին այտուցը մեծանում է և կարող է գեղձի ծորանը խցանել, որի հետևանքով արտադրվող թարախային արտազատուկը կուտակվում է ծորանում և առաջացնում թարախակույտ։
Բուժում
Ժամանակին բուժումը կանխում է հիվանդության խորացումը և վիրահատատական միջամտություն պահանջող հնարավոր բարդությունները։
Ծանոթագրություններ
Կատեգորիա:Գինեկոլոգիական հիվանդություններ Կատեգորիա:Բակտերիալ հիվանդություններ
Թրաջուր (գետակ)
Թրաջուր, գետակ Հայաստանի Սյունիքի մարզի և Արցախի սահմանագլխին։ Սկիզբ է առնում Ծղուկի լեռներից և սահմանով հոսելով թափվում Ալ լիճը։ Երկարությունը՝ 8 կմ ։
Ծանոթագրություններ
Կատեգորիա:Սյունիքի մարզի գետեր Կատեգորիա:Արցախի Հանրապետության գետեր
Virgin Killer
Virgin Killer, Scorpions ռոք խմբի 4-րդ ալբոմն է։ «Virgin Killer» ալբոմը լույս է տեսել 1976 թվականին։ Այս ալբոմում կա 9 երգ։ Բոլոր երգերը կատարել է Քլաուս Մայնը, բացառությամբ երկուսի`«Hell Cat» և «Polar Nights», որոնք կատարվել են խմբի սոլո կիթառահար Ուլրիխ Ռոթի կողմից։ «Hell Cat»-ն այս ալբոմի ամենահայտնի երգն է՝։ Կան նաև այլ երգեր, որոնք նույնպես հայտնություն են ձեռք բերել, դրանք են՝ «Crying Days» և «Yellow Raven» երգերը։
Արտաքին հղումներ
Կատեգորիա:Անգլալեզու ալբոմներ Կատեգորիա:RCA Records ալբոմներ
Ջին Դիքսոն
Ջին Դիքսոն (Jeane Dixon), ի ծնե՝ Լիդիա Էմմա Փինքերտ (Lydia Emma Pinckert,  ), ամերիկացի աստղագուշակ և էքստրասենս, ով իր հայրենիքում մեծ համբավ է ձեռք բերել թերթերից մեկում իր աստղագիտական ​​սյունակի շնորհիվ, ինչպես նաև գրավել է ամերիկյան բնակչության և երկրի նշանավոր քաղաքական գործիչների ուշադրությունը ապագայի վերաբերյալ իր կանխատեսումներով ։
Երիտասարդ տարիներ
Դիքսոնը ծնվել է գերմանացի ներգաղթյալների ընտանիքում Վիսկոնսին նահանգի Մեդֆորդ քաղաքում և իր մանկությունն ու պատանեկությունն անցկացրել է Միսսուրիում, ապա Կալիֆորնիայում, որտեղ նրա հայրը ավտոսրահ ուներ հայտնի պրոդյուսեր Հալ Ռոուչի հետ ։ Ինքը՝ Դիքսոնը, իր ծննդյան ամսաթիվը հայտարարել է 1918 , իսկ հետո 1910 թվականը , սակայն լրագրողների հատուկ հետաքննության արդյունքում, որի ընթացքում հարցազրույց են վերցրել նրա ընտանիքի շատ անդամներից, հնարավոր է եղել պարզել, որ նա ծնվել է 1904 թվականին ։
Ըստ Դիքսոնի սեփական պատմությունների, երբ նա դեռ դեռահաս էր, նա հանդիպել է գնչուհու, ով կանխագուշակել էր, որ նա կդառնա հայտնի կանխատեսող, և երկրի ամենանշանավոր մարդիկ կդիմեն նրա ծառայություններին։ Բացի այդ, նա Դիքսոնին նվիրել է կախարդական գնդակ, որից նա չի բաժանվել իր հետագա կյանքի ընթացքում ։
1939 թվականին նա ամուսնացել է ավտոմոբիլային դիլեր Ջեյմս Դիքսոնի հետ, ով հետագայում դարձավ Վաշինգտոնում հաջողակ անշարժ գույքի գրասենյակի ղեկավար ։ Դիքսոնը երկար տարիներ աշխատել է այդ բիզնեսում ամուսնու հետ և ապրել նրա հետ մինչև նրա մահ։ Չնայած դրան՝ զույգը երեխա չի ունեցել ։
Կանխատեսումներ
Ջին Դիքսոնին են վերագրել սենատոր Ռոբերտ Քենեդիի, սևամորթների իրավունքների համար պայքարող Մարտին Լյութեր Քինգի սպանության, Մերիլին Մոնրոյի վաղ մահվան, երկրի առաջին արհեստական արբանյակի արձակման և Ապոլոն 1-ի մահվան կանխատեսումները։ Կան նաև պատմություններ, որ 1942 թվականին Դիքսոնը գեղեցկության սրահում հանդիպել է դերասանուհի Քերոլ Լոմբարդին, ում փորձել է հետ պահել պլանավորված թռիչքից, բայց ի վերջո դերասանուհին չի լսել նրա խոսքերը և շուտով մահացել է ավիավթարից։
Ջին Դիքսոնի խորհուրդներին ականջալուր է եղել նաև հետագայում նախագահ դարձած Ռիչարդ Նիքսոնը, որը խնամքով պատրաստվել է իր դեմ ահաբեկչությանը, որը նրան կանխատեսել էր Դիքսոնը ։ Ռոնալդ Ռեյգանի նախագահության օրոք Դիքսոնը համարվել է նրա անձնական աստղագուշակներից մեկը, իսկ նրա խորհուրդներին հաճախ է դիմել նաև նրա կինը՝ Նենսին։ Ինքը՝ Դիքսոնը, լինելով բարեպաշտ կաթոլիկ, Աստծուն անվանել է իր լուսավորիչ ։
Ջին Դիքսոնը յոթ գրքերի հեղինակ է, ներառյալ ինքնակենսագրական, ինչպես նաև շների համար հորոսկոպի և աստղագիտական խոհարարական գրքի։ Նա հաճախակի հյուր է եղել տարբեր հեռուստատեսային շոուներում և սերիալներում, այդ թվում՝ 1980-ականներին հայտնի սիթքոմում՝ «Ոսկե աղջիկները», որտեղ Դիքսոնը խաղացել է ինքն իր դերը 1985 թվականին։
Ջին Դիքսոնի էֆեկտ
Չնայած հասարակության ամենաբարձր շրջանակներում այս ճանաչմանը, Դիքսոնի կանխատեսումներից շատերը կեղծ էին։ Նման կեղծիքներ են եղել նրա պնդումները, որ Մացու եւ Ջինմենդաո կղզիների շուրջ վեճը խթան կհանդիսանա Երրորդ համաշխարհային պատերազմի համար 1958 թվականին, որ ամերիկյան արհմիությունների առաջնորդ Ուոլթեր Ռոյթերը կառաջադրվի ԱՄՆ նախագահի պաշտոնում 1964 թվականին, ինչպես նաեւ, որ ռուսներն առաջինը վայրէջք կկատարեն Լուսնի վրա ։ Այս բացթողումները հանգեցրել են "Ջին Դիքսոնի էֆեկտ" տերմինի առաջացմանը, որը շրջանառության մեջ է դրել Թեմփլի համալսարանի մաթեմատիկայի պրոֆեսոր Ջոն Ալեն Փոլզը ։ Դրա իմաստն այն է, որ մի քանի համընկնող կանխատեսումների պատճառով դրանց կանխատեսողն անմիջապես սկսում է մեծարվել՝ միաժամանակ անտեսելով մի շարք կեղծ կանխատեսումներ, որոնք հաճախ գերազանցում են ճիշտ կանխատեսումներին։
Մահ
Ջին Դիքսոնը կյանքից հեռացել է 1997 թվականի հունվարի 25-ին, սրտի կաթվածից Վաշինգտոնի Սիլ հիվանդանոցում 93 տարեկան հասակում ։ Մահից հետո նրա ունեցվածքի մեծ մասը բաժին է հասել իր նախկին հաճախորդին՝ ներդրող Լեո Մ.Բերնշտեյնին, ով 2002 թվականին դրանք հավաքել է մեկ վայրում՝ իր հիմնադրած Ջին Դիքսոնի թանգարանում՝ Վիրջինիա նահանգում։ 2008 թվականին Բերնշտեյնը մահացել է, իսկ մեկ տարի անց նրա բոլոր իրերը, որոնք կապված էին Ջին Դիքսոն անվան հետ, աճուրդի են հանվել ։
Արտաքին հղումներ
Կատեգորիա:Ամերիկացիներ Կատեգորիա:Կին Կատեգորիա:Աստղաբաշխներ Կատեգորիա:Մարգարեություն
Made in China
Made in China կամ Պատրաստված է Չինաստանում (Պատրաստված է Չինաստանում), ապրանքի պիտակավորում, որը ցույց է տալիս այն, որ տվյալ ապրանքը պատրաստվել է Չինաստանի Ժողովրդական Հանրապետությունում։
21-րդ դարի սկզբում Չինաստանում պատրաստված ապրանքների վրա հայտնվում էր նաև «Made in PRC» պիտակավորումը (Made in People’s Republic of China, Պատրաստված է ՉԺՀ-ում)։
Նաև երբեմն օգտագործվում է ասույթի ձևով՝ բնորոշելու «Վատ է արված» արտահայտությունը ։
Արտաքին հղումներ
Կատեգորիա:Մարքեթինգ Կատեգորիա:Չինաստանի տնտեսություն
Գրքի գողը (ֆիլմ)
«Գրքի գող» (The Book Thief), ռազմական ֆիլմ՝ նկարահանված ռեժիսոր Բրայան Պերսիվալի կողմից՝ Մարկուս Զուսակի «Գրքի գող» վեպի մոտիվներով։ Ֆիլմը նկարահանված է 20th Century Fox կինոընկերությունում, պրեմիերան կայացել է 2013 թվականի աշնանը ։ Գլխավոր դերերը կատարում են Սոֆի Նելիսը, Ջեֆրի Ռաշը և Էմիլի Ուոթսոնը ։
Կարգախոս՝ «Աննկարագրելի քաջություն» (Courage beyond words)
Սյուժե
Լիզելը գնացքով մոր և կրտսեր եղբոր հետ շրջագայում էր, երբ եղբայրը մահանում է։ Նրա հուղարկավորության ժամանակ նա գետնից վերցնում է մի գիրք, որը գցել էր գերեզմանափորը։ Այնուհետև Լիզելին ուղարկում են իր նոր խնամակալ ծնողների մոտ՝ Հանսի (Ջեֆրի Ռաշ) և Ռոզեի (Էմիլի Ուոթսոն), որովհետև նրա մայրը՝ որը կոմունիստ է, վտանգի մեջ էր։ Ժամանման առաջին օրից Լիզելը հետաքրքրություն է առաջացնում հարևան տղայի՝ Ռուդի Շտայների (Նիկո Լիրշ) մոտ։ Ռուդին առաջին իսկ օրը նրան դպրոցից ուղեկցում է տուն։
Երբ ուսուցչուհին Լիզելին խնդրում է, որ նա գրատախտակին գրի իր անունը, Լիզելը գրատախտակին 3 իքս է նկարում՝ ցույց տալով, որ կարդալ չգիտի։ Այդ օրվանից նրա դասընկերները սկսում են նրան ծաղրել և «տգետ» անվանել։ Տղաներից մեկը՝ Ֆրանց Դոյտչերը, ծաղրական ժպիտով նրան առաջարկում է գոնե մեկ բառ կարդալ, որին Լիզելը պատասխանում է հարվածելով նրա դեմքին։ Նա հիացնում է Ռուդիին և նրանք դառնում են մտերիմ ընկերներ։ Երբ Հանսը՝ նրա խորթ հայրը, իմանում է, որ Լիզելը կարդալ չգիտի, նա սկսում է Լիզելին կարդալ սովորեցնել այն գրքով, որը նա գտել էր գերեզմանի կողքին ընկած։ Լիզելը տարվում է ընթերցանությամբ և կարդում է այն ամենը, ինչ ձեռքի տակ ընկնում է։
Հասունանում է երկրորդ համաշխարհային պատերազմը։ Գրքեր այրելու նացիստական արարողության ժամանակ, Ֆրանցը ստիպում է Լիզելին և Ռուդին այրել իրենց տրված գրքերը։ Լիզելը շատ է վշտանում, որ այդ բոլոր գրքերը պետք է այրվեն։ Երբ բոլորը գնում են և կրակը մարում է, նա այնտեղից վերցնում է մի գիրք, որը չէր հասցրել այրվել։ Նրան տեսնում է Իլզա Գերմանը՝ քաղաքապետի կինը։ Հանսը իմանում է, որ նա գիրք է վերցրել և ասում է, որ այդ մասին ոչ ոք չպետք է իմանա։
Մի անգամ Ռոզան՝ նրա խորթ մայրը, Լիզելին խնդրում է սպիտակեղենը տանել քաղաքապետի տուն։ Լիզելը տեսնում է, որ այն կինը, որը նրան տեսել էր գիրքը վերցնելուց՝ քաղաքապետի կինն է։ Նա վախենում էր, որ այդ կինը կճանաչի իրեն։ Սակայն Իլզան նրան ուղեկցում է գրադարան և ասում, որ նա, երբ ցանկանում է կարող է այստեղ գալ և գրքեր կարդալ։ Մի անգամ քաղաքապետը նկատում է աղջկան իր տանը գիրք կարդալուց և նրան դռնից դուրս է հանում և արգելում է այլևս այդտեղ գալ։ Լիզելը պատուհանից ներս է մտնում և սկսում է գրքեր գողանալ այնտեղից։
Հաջորդ տեսարան՝ գեղեցիկ գիշեր։ Հրեաների ջարդեր և խանութների թալանում։ Մաքս Վանդերբուրգի ընտանիքին այցելում է իրենց վաղեմի ընկերը և ասում, որ նրանցից մեկը կարող է փախչել և մայրը ստիպում է Մաքսին, որպեսզի նա գնա։ Նա ապաստան է գտնում Հանսի տանը։ Մաքսը այն մարդու տղան է, որը առաջին համաշխարհային պատերազմի ժամանակ փրկել էր Հանսի կյանքը, իսկ դրա դիմաց Հանսը խոստացել էր, որ պետք է օգնի նրա ընտանիքին, երբ դրա կարիքը լինի։ Մաքսին թողնեցին, որ նա մնա Լիզելի սենյակում մինչև կհավաքի իր ուժերը և կառողջանա։ Լիզելը և Մաքսը սկսում են ընկերանալ։ Նրանց միավորում էր Հիտլերի հանդեպ ատելությունը։ Լիզելը նրան մեղադրում էր իր մոր մահվան մեջ։ Մաքսին տեղափոխում են նկուղ, որպեսզի նա ավելի շատ կարողանա շարժվել, բայց նկուղում շատ ցուրտ էր և Մաքսը մահացու հիվանդանում է, բայց Լիզելը օգնում է նրան առողջանալ անընդհատ գրքեր ընթերցելով նրա համար։
Մի անգամ Ռուդին հետևեց Լիզելին և տեսավ, թե նա ինչպես է գիրք գողանում։ Նա իմացավ և՛ գրքի, և՛ Մաքսի գաղտնիքը։ Ռուդին գլխի է ընկնում, որ նրա ընտանիքը ինչ-որ մեկին է թաքցնում և երդվում է, որ ոչ ոքի այս մասին չի ասի։ Մի օր աշխատանքի ժամանակ Հանսը տեսնում է, որ նրա հարևանին և ընկերոջը ձերբակալում են, քանի որ նրանք իբր հրեա են։ Հանսը փորձում է ապացուցել ոստիկաններին, որ այդ տղամարդը գերմանացի է։ Ոստիկանները գրառոմ են Հանսի անվանումը և այդ ժամանակ նա հասկանում է, թե ինչ մեծ սխալ թույլ տվեց։ Երբ Հանսը այս ամենը պատմում է իր ընտանիքին, Մաքսը հասկանում է, որ նա պետք է գնա այդտեղից, որպեսզի վտանգ չներկայացնի այդ ընտանիքի համար։ Ավելի ուշ Հանսը հեռագիր է ստանում, որտեղ ասվում է, որ նա մոբիլիզացված է և պետք է շտապ մեկնի այնտեղից։ Մի անգամ, դպրոցից վերադառնալիս, Լիզելին թվում է, թե նա ձերբակալվածների շարքում Մաքսին տեսավ։ Նա սկսում է կանչել Մաքսի անունը և վազել շարքերի ետևից։ Նրան երկու անգամ հրում են գերմանացի զինվորները, բայց նա հանգստանում է այն ժամանակ, երբ Ռոզան գրկում է նրան և տանում տուն։
Երկու օր հետո Հանսը վերադառնում է տուն՝ վիրավոր։ Սակայն ընտանիքը չի էլ հասցնում վայելել իրենց միասնությունը, քանի որ մի գիշեր ամբողջ քաղաքի վրա ռումբեր են նետում։ Հանսը, Ռոզան և Ռուդիի ամբողջ ընտանիքը, բացի նրա հորից, որը այնտեղ չէր եղել, մահացան պայթյունի ժամանակ։ Հարևանները Ռուդիին դուրս հանեցին տանից, բայց նա հազիվ էր շնչում։ Նա սկսեց Լիզելին սեր խոստովանել, բայց մահացավ, այդպես էլ նրան չասելով «Ես քեզ սիրում եմ» մինչև վերջ։ Լիզելը նրան աղաչում է չմահանալ, ասելով, որ նա կհամբուրի նրան։ Նա նրան համբուրում է, բայց Ռուդին արդեն մեռած էր։
Երկու տարի անց Լիզելը սկսում է աշխատել Ռուդիի հոր հյուրանոցում, որ ողջ էր վերադարձել պատերազմից։ Նա խանութից դուրս գալուն պես նկատում է Մաքսին և վազում նրա մոտ, որպեսզի գրկի։ Լիզելը ապրում է 90 տարի։ Նա տեսավ թե՛ լավ, թե՛ վատ բաներ, բայց վերջում ոչինչ չկար՝ ոչ բառեր, ոչ էլ հանգիստ։
Դերերում
Ջեֆրի Ռաշը կատարեց Հանս Հուբերմանի դերը՝ Լիզելի խորթ հոր։ Նա արդեն հասուն, համարյա ծեր մարդ է, որը ավելի հաճելի բնավորության տեր է, քան իր կինը՝ Ռոզին։ Նա Առաջին համաշխարհային պատերազմի մասնակից է եղել։ Այն բանից հետո, երբ նա փորձում էր պաշտպանել ձերբակալված հրեա ընկերոջը, նա մոբիլիզացվում է։ Հանսը մահանում է ռմբակոծության ժամանակ։ Նրա վերջին մտքերը Լիզելի մասին էին։
Էմիլի Ուոթսոնը կատարեց Ռոզի Հուբերմանի դերը՝ Լիզելի խորթ մոր։ Ռոզան ակնհայտորեն փոքր է Հանսից։ Առաջին ծանոթության ժամանակ նա բավականին տհաճ տպավորություն է թողնում։ Բոլորին պիտակավորում էր և «խոզեր» անվանում։ Սակայն Մաքսի հայտնվելուց հետո նա ավելի սիրալիր և բարեսիրտ է դառնում։ Ռոզան մահանում է ռմբակոծության ժամանակ։
Բեն Շնետցերը կատարեց Մաքս Վանդերբուրգի դերը, փախստական հրեայի, որը թաքնվել էր Հումբերմանների տանը։ Նա 23 տարեկան էլ չէր լինի, բայց առողջական լուրջ խնդիրներ ուներ։ Հուբերմանների տանը նա երկու տարուց ավել է ինչ ապրում էր։ Այդ ընթացքում նա մտերմացել էր Լիզելի հետ։ Վերջում նա որոշում է հեռանալ, որպեսզի վտանգ չներկայացնի Հուբերմանների ընտանիքի համար։ Վերադառնում է երկու տարի անց, որպեսզի հանդիպի Լիզելին։
Նիկո Լիրշը կատարեց Ռուդի Շտայների դերը։ Ռուդին 8 ամսով մեծ է Լիզելից և սիրահարված է նրան հենց սկզվից։ Ռուդին անընդհատ խնդրում է Լիեզլին, որ նա համբուրի նրան։ Նա սիրում է ֆուտբոլ և վազք։ Երբ նա մահանում է ռմբակոծության ժամանակ, նրա վերջին խոսքերը լինում են «ես քեզ սիր..», որից հետո Ռուդին մահանում է։
Նկարահանումներ
Լիզել Մեմինգերի դերի համար դերասանուհու որոնումները կատարվում էին ամբողջ աշխարհով։ 2013 թվականի փետրվարի 4-ին հայտարարվեց, որ կանադացի դերասանուհի Սոֆի Նելիսը կատարելու է Լիզելի դերը, ավստրալիացի Ջեֆրի Ռաշը և բրիտանացի Էմիլի Ութսւնը կատարում էին նրա խորթ ծնողների դերերը ։ Հիմնական նկարահանումները սկսել են 2013 թվականի մարտին գերմանական Babelsberg Studio ընկերությունում. Առաջին տեսահոլովակը թողարկվել է օգոստոսի 21-ին։. : Բեսթելերի հեղինակ Մարկուս Զուզակը հաստատել է իր բլոգում, որ պատմությունը առաջ մղողը դա «մահն» է, ինչպես և իր վեպում ։
Սաունդթրեք
Ֆիլմի համար երաժշտությունը գրել է Ջոն Ուիլյամսը։ Ալբոմը թողարկվել է 2013 թվականի նոյեմբերի 19-ին ԱՄՆ_ում ։ Ջոն Ուիլյամսը 2005 թվականին առաջին անգամ էր, որ ֆիլմի երաժշտություն էր գրում։
Հրապարակում
Ի սկզբանե պլանավորած էր եղել 2014 թվականին հրապարակելու համար, բայց այն տեղափոխվեց 2013 թվականի նոյեմբերի 8-ին՝ վաղ ավարտի և նկարահանումների փառատոնին մասնակցելու համար։ Պրեմիերան կայացավ Mill Valley Film Festival-ում 2013 թվականի հոկտեմբերի 3-ին։ Նոյեմբերի 27-ին ֆիլմը հրապարակվեց լայն վարձույթով։
Ֆիլմի ընկալում
Ֆիլմի մասին կարծիքները բավականին տարբեր են՝ ծայրահեղ դրական և ծայրահեղ բացասական ։
Քննադատ Ռիչարդ Ռոպերը (Richard Roeper) Chicago Sun-Times- ում գրում է, որ սցենարիստ Մայքլ Պետրոնը և ռեժիսոր Բրայան Պերսիվալը հրաշալի կերպով ֆիլմում արտահայտել են գրքի ամբողջ տխրության և ուրախության պահերը։ Բացի դրանից նրանք դրական կարծիք են ունեցել Սոֆի Նելիսի խաղի մասին։
Քննադատ Սթիվեն Հոլդենը (Stephen Holden) The New York Times-ից ֆիլմի մասին ոչ այդքան դրական է արտայատվում, անվանելով ֆիլմը «ցածրորակ արտադրանք»։
Ծանոթագրություններ
Կատեգորիա:Ֆիլմեր Երկրորդ համաշխարհային պատերազմի մասին Կատեգորիա:Ամերիկյան ռազմական ֆիլմեր Կատեգորիա:Գերմանական ռազմական ֆիլմեր Կատեգորիա:Ֆիլմեր Հոլոքոստի մասին Կատեգորիա:Անգլերեն ֆիլմեր Կատեգորիա:20th Century Fox ֆիլմեր Կատեգորիա:Գրական ստեղծագործությունների էկրանավորումներ Կատեգորիա:Ամերիկյան ֆիլմեր Կատեգորիա:Ամերիկյան դրամա ֆիլմեր Կատեգորիա:Ֆիլմեր, որոնց գործողությունները տեղի են ունենում Նյու Յորքում Կատեգորիա:2010-ականների դրամա ֆիլմեր Կատեգորիա:Գերմանական ֆիլմեր Կատեգորիա:2013 ֆիլմեր Կատեգորիա:Ֆիլմեր, որոնց գործողությունները տեղի են ունենում 1940-ականներին Կատեգորիա:Գերմանական դրամա ֆիլմեր Կատեգորիա:Գերմաներեն ֆիլմեր Կատեգորիա:Ֆիլմեր դեռահասների համար Կատեգորիա:Ֆիլմեր, որոնց գործողությունները տեղի են ունենում 1930-ականներին Կատեգորիա:Ֆիլմեր ընտանիքի մասին Կատեգորիա:Ֆիլմեր մահվան մասին Կատեգորիա:Ֆիլմեր որբերի մասին Կատեգորիա:2013 դրամա ֆիլմեր
Կե (Սոմի գավառ)
Կե (Caix), համայնք Ֆրանսիայի Պիկարդիա մարզի Սոմ գավառում ։
Բնակչությունը 2010 թվականի դրությամբ կազմում է 732 մարդ, բնակչության խտությունը` 61.26 մարդ/կմ²։ Բնակավայրը զբաղեցնում է 11.95 կմ² տարածք։
Աշխարհագրություն
Գտնվում է Փարիզ քաղաքից 110 կմ հյուսիս, Ամյեն քաղաքից 27 կմ արևելք։
Տնտեսություն
2010 թվականին ուներ 421 աշխատունակ (15-64 տարեկան) բնակիչ, որոնցից ակտիվ էին 295-ը, իսկ ոչ ակտիվները` 126։ Ակտիվության ցուցանիշը կազմում է 70,1 %։ 295 աշխատունակ մարդկանցից աշխատել է 267 անձ (154 տղամարդ և 113 կին)։ Գործազուրկ են եղել 28 անձ (13 տղամարդ և 15 կին)։ 126 անաշխատունակներից 20-ը եղել են աշակերտներ կամ ուսանողներ, 53-ը` թոշակառուներ, իսկ 53-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր
2 Phones
«2 Phones» (կամ «Two Phones» ), ամերիկացի ռեփեր Քևին Գեյթսի երգը։ Այն որպես սինգլ թողարկվել է 2015 թվականի նոյեմբերի 5-ին և ընդգրկվել է Գեյթսի «Islah» անվանումը կրող առաջին ալբոմում, որը թողարկվել է 2016 թվականի հունվարին ։
Տեսահոլովակ
Երգի տեսահոլովակը, որի ռեժիսորն է Ջոն Ջեյը, ներկայացվել է 2016 թվականի հունվարի 1-ին Գեյթսի ՅուԹյուբի ալիքում ։
Արտաքին հղումներ
Կատեգորիա:2015 սինգլներ Կատեգորիա:2015 երգեր
Angling Feelings
Angling Feelings, Kaipa խմբի երաժշտական ալբոմը, որը թողարկվել է 2007 թվականին։ Ալբոմը ձայնագրվել է 2006 թվականին HGL Studios-ում, Ուպսալեում (Շվեդիա)։ Ալբոմի բոլոր երգերը գրել է Հանս Լյունդինը։
Ծանոթագրություններ
Կատեգորիա:2007 ալբոմներ
Իշխանասար (գետ)
Իշխանասար, գետ Հայաստանի Սյունիքի մարզում։ Սկիզբ է առնում Սյունիքի բարձրավանդակից և Իշխանասար գյուղի մոտ ձախից միախառնվում Ծղուկ գետին։ Երկարությունը՝ 18 կմ ։
Ծանոթագրություններ
Կատեգորիա:Սյունիքի մարզի գետեր Կատեգորիա:Ծղուկ գետի վտակներ
Իդա Մաք-Քինլի
Իդա Մաք-Քինլի (Ida Saxton McKinley, ), ԱՄՆ նախագահ Ուիլիամ Մաք-Քինլի կինը և ԱՄՆ առաջին տիկին 1897 թվականից մինչև 1901 թվականը։
Մանկություն և ամուսնություն
Իդան ծնվել է Օհայո նահանգում, բանկիր Ջեյմս Սաքստոնի և Քեթրին Դեուոլթ-Սաքսթոնի ընտանիքում։ Նրա պապը՝ Ջոն Սաքսթոնը, 1815 թվականին հիմնել է կանտոնի առաջին թերթը՝ The Repository-ը ։
Ուիլյամ Մաք-Քինլին, 27 տարեկան հասակում, ամուսնացել է Իդա Սաքստոնի հետ ։ Հարսանիքից հետո զույգը ապրել է հարսնացուի ծնողների տանը։